Diari Oficial de la Generalitat Valenciana


Sumari del DOGV 2686, del 12-02-1996 (1996/837456)

RESOLUCIÓ de 18 de gener de 1996, de la Direcció General d'Ordenació i Innovació Educativa i Política Lingüística, per la qual es convoca un concurs per a la incorporació de centres al Programa Informàtica a l'Ensenyament.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2686

Data del DOGV
:   12-02-1996

Secció del DOGV
:   ALTRES DISPOSICIONS

Número del document
:   1996/837456


Data del document
:   18-01-1996

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

RESOLUCIó de 18 de gener de 1996, de la Direcció General d'Ordenació i Innovació Educativa i Política Lingüística, per la qual es convoca un concurs per a la incorporació de centres al Programa Informàtica a l'Ensenyament.   
L'Ordre de 28 d'abril de 1988, de la Conselleria de Cultura, Educació i Ciència (DOGV del 06.06.88), estableix com a àmbit d'actuació del pla d'introducció de la informàtica els centres públics d'ensenyaments no universitaris.  
L'esmentada ordre faculta la Direcció General d'Ordenació i Innovació Educativa i Política Lingüística a dictar les instruccions oportunes per al desplegament i l'execució d'aquesta.  
Per això i en virtut de les facultats que l'esmentada ordre atorga a aquesta direcció general, resolc:  
Primer  
Convocar concurs per a ampliar el nombre de centres públics de Primària i de Secundària participants en l'experiència d'introducció de la Informàtica en els ensenyaments no universitaris.  
Segon  
Aprovar les bases següents que regeixen aquesta convocatòria:  
Bases de la convocatòria  
I. El nombre de centres oferits, és el següent:  
 Alacant Castelló València Total  
Centres Primària 17 8 25 50  
Centres Secundària 3 2 5 10  
Total 20 10 30 60  
II. En cas que les centres oferits en un determinat nivell educatiu excediren els adjudicats en la província, els sobrants passarien a engrossir el nombre de centres d'aqueix mateix nivell en les altres províncies. Si malgrat tot no s'arribaren a adjudicar els centres d'un determinat nivell educatiu aquests passarien a engrossir el nombre de centres oferits en l'altre nivell.  
III. Podran sol·licitar la seua incorporació tots el centres públics de Primària i de Secundària que no estiguen adscrits al Programa Informàtica a l'Ensenyament. Les sol·licituds segons l'annex I, signades pel director/a del centre s'hauran de dirigir a la Direcció Territorial de Cultura i Educació corresponent.  
Els centres que estiguen participant en els projectes d'acció educativa de singularitat rural hi hauran de presentar un projecte comú, amb la relació de tots els centres que participen en aqueix projecte.  
IV. El termini de presentació de sol·licituds serà de 20 dies naturals a partir de l'endemà de la publicació d'aquesta resolució en el Diari Oficial de la Generalitat Valenciana. Les sol·licituds s'hauran de lliurar als registres de les direccions territorials de Cultura i Educació corresponents.  
V. Les sol·licituds s'hauran d'acompanyar de la documentació següent:  
1. Dades del centre segons l'annex III d'aquesta resolució.  
2. Còpia de les actes del claustre de professors i del consell escolar, segons l'annex II.  
3. Projecte segons el guió de l'annex IV.  
VI. El termini màxim per a resoldre les sol·licituds que es formulen serà de sis mesos. Si dins del termini esmentat no hi ha una resolució expressa, les sol·licituds es consideraran desestimades, sense perjudici del que es resolga en el moment oportú.  
VII. Per a realitzar la selecció dels centres, es nomenarà una comissió per província, ubicada en la direcció territorial de Cultura i Educació que estarà formada per:  
a) Un representant nomenat pel director territorial de Cultura i Educació que actuarà com a president de la comissió.  
b) Un inspector/ra nomenat pel director territorial de Cultura i Educació.  
c) Un director/ra de centres de Primària dels centres adscrits al Programa Informàtica a l'Ensenyament nomenat pel director territorial de Cultura i Educació.  
d) Un director/ra de centres de Secundària adscrits al Programa Informàtica a l'Ensenyament, nomenat pel director territorial de Cultura i Educació.  
e) Un professor/ra dels centres adscrits al Programa Informàtica a l'Ensenyament, nomenat per la Direcció General d'Ordenació i Innovació Educativa i Política Lingüística.  
VIII. Per tal d'homogeneïtzar, coordinar i potenciar el desplegament de l'experiència, els centres seleccionats es comprometen al seguiment de totes les normes que aquesta direcció general elabore en aquest sentit.  
IX. El material informàtic tramés als centres com a conseqüència d'aquest concurs es considerarà en dipòsit i estarà adscrit a cada centre mentre hi haja les condiciones per les quals va ser seleccionat.  
X. La Inspecció Educativa emetrà un informe en relació amb el que s'exposa en els annexos III i IV, per a cadascun dels centres presentats.  
XI. En el moment de realitzar la selecció dels centres sol·licitants, les diferents comissions s'ajustaran al barem que estableix l'annex V.  
XII. Les comissions de selecció informaran de forma individualitzada i per escrit, a tots els centres participants de les puntuacions, tant provisional com definitiva, obtingudes, així com de la data i lloc de presentació de les al·legacions oportunes. Els centres tindran un màxim de 15 dies naturals per presentar al·legacions a les puntuacions provisionals.  
XIII. Les comissions de selecció, una vegada puntuades definitivament les sol·licituds, elevaran una proposta d'adjudicació a la Direcció General d'Ordenació i Innovació Educativa i Política Lingüística, que resoldrà la convocatòria.  
València, 18 de gener de 1996.- El director general d'Ordenació i Innovació Educativa i Política Lingüística.  
ANNEX I  
... com a director/ra del centre ..., d'acord amb la Resolució de 18 de gener de 1996,  
Sol·licite la incorporació d'aquest centre al Programa Informàtica a l'Ensenyament, i per a això, d'acord amb la convocatòria, aporte la documentació següent:  
ANNEX II  
Acta del claustre de professors/consell escolar del centre  
Extracte de l'acta del claustre de professors/consell escolar del centre públic ...  
Reunit, el dia ... d ... de 1996, i en compliment de la Resolució d ... d ... de 1996, DOGV núm. ..., el claustre de professors/consell escolar del centre, per majoria, decideix dur a terme l'experiència d'introducció de la informàtica en el centre, i es compromet a realitzar les activitats, cursos i reunions que calguen per al desplegament d'aquesta experiència, d'acord amb les directrius marcades per la Conselleria de Cultura, Educació i Ciència.  
Per tant, sol·licita participar en el Programa Informàtica a l'Ensenyament.  
ANNEX V  
Barem  
Per la participació del professorat en l'experiència d'introducció de la informàtica al centre: fins a 2 punts.  
Per la participació del centre en projectes d'investigació, experimentació, innovació educativa i d'acció educativa singular, desenvolupats durant els cursos 1992/93, 1993/94 i 1994/95, convocats per la Conselleria de Cultura, Educació i Ciència i dirigits a centres o, en el cas d'acció singular a zones i centres: fins a 4 punts.  
Pel currículum en matèria informàtica aportat pel coordinador de l'experiència: fins a 1 punt.  
Pel projecte d'introducció de la informàtica en cadascuna de les àrees del currículum del centre: fins a 3 punts.  
Es consideren aspectes excloents els següents:  
a) La no disponibilitat d'una aula de superfície superior a 35 m2, que puga ser destinada exclusivament a aquest ús.  
b) La no-existència de coordinador de l'experiència a nivell de centre.  
c) Un nombre de professors participants en l'experiència amb destinació definitiva en el centre durant el curs 1995/96, inferior a tres professors.  
d) L'omissió en les sol·licituds de la documentació corresponent a:  
· Còpia de les actes del claustre de professors i del consell escolar, en què conste el compromís de donar suport a l'experiència.  
· Compromís de realitzar les activitats, cursos i reunions necessaris per al desenvolupament de l'experiència.